**NEĮGALIŲJŲ REIKALŲ TARYBA**

**POSĖDŽIO PROTOKOLAS**

2016-11-11 Nr. TAR1-125

Klaipėda

Posėdis įvyko 2016-11-11, posėdžio pradžia 15:30 val. iki 16:40 val.

Posėdžio pirmininkas: Kazys Bagdonas

Posėdžio sekretorė Jurgita Šekštėnienė.

Dalyvauja: Saulius Liekis, Audronė Liesytė, Tomas Meškinis, Nina Puteikienė, Adolfas Ruškys, Janina Tulabienė, Laima Stelingienė, Vladas Alsys.

DARBOTVARKĖ:

1. Dėl taromatų esamos situacijos aptarimo.

2. Dėl Klaipėdos miesto žmonių su negalia sporto šventės organizavimo.

1. SVARSTYTA. Klaipėdos miesto žmonių su negalia sporto šventės organizavimas.

Pirmininkas Kazys Bagdonas su kitais neįgaliųjų reikalų tarybos nariais Adolfu Rūškiu, Nina Puteikiene, Laima Stelingiene, Vladu Alsiu, Tomu Meškiniu, bei Lietuvos prekybos įmonių asociacijos direktoriumi Laurynu Vilimu, apvažiavo ir apžiūrėjo Klaipėdos miesto prekybos centrų taros supirkimo punktus. Iš viso buvo aplankyti visi penki prekybos centrai : Norfa, Rimi, Iki, Maxima, Lidl. Paaiškėjo, kad taromatai nėra pritaikyti žmonėms su negalia. Nėra įrengtų pandusų, žmonėms su regos negalia pritaikymo, įvažiavimo. Tai pat buvo atliktas bandymas. Vienas ir tarybos narių nuėjęs į prekybos centrą paprašė darbuotojos, kad padėtų neįgaliajam priduoti tarą, šis prašymas buvo įvykdytas, darbuotojas noriai padėjo.

Po aplankytų taromatų visi tarybos nariai aptarė esamą situaciją. Laurynas Vilimas pripažino, kad dabartiniai taromatai, bei priėjimas prie jų nėra pritaikyti neįgaliesiems. Taramatose yra per siauros durys, neįgalusis su fizine negalia negali patekti į vidų per siauros durys, nėra įrengtų pandusų, jokio pritaikymo žmonėms su regos negalia. Žmonių su negalia yra varžomi poreikiai.

Dauguma tarybos nariai išsakė savo siūlymus, vyko diskusija.

Lietuvos prekybos įmonių asociacijos direktorius Laurynas Vilimas informavo, kad perduos informaciją VšĮ „Užstato sistemos administratoriui“ šią informaciją, kad jie supažindintų prekybos centrus su esama situacija.

NUTARTA:

Išsiųsti informaciją VšĮ „Užstato sistemos administratoriui“, kad jie supažindintų prekybos centrus su esama situacija ir imtųsi priemonių išspręsti šias problemas.

2. SVARSTYTA. Klaipėdos miesto žmonių su negalia sporto šventės organizavimas.

Pirmininkas Kazys Bagdonas pristatė kviestinius svečius. Po prisistatymo svečiai pasiūlė išsakyti savo siūlymus pageidavimus, kaip būtų galima pagerinti Neįgaliųjų šventes.

BĮ Kūno kultūros ir rekreacijos centro metodininkas Tomas Balčiūnas pasiūlė šiais metais Neįgaliųjų šventę organizuoti kaip ir buvo planuota gruodžio mėn. O sekančiais 2017 m. šventę perkelti į vasaros laiką, pritraukiant kitas socialines grupes, moksleivius, studentus, neįgaliuosius iš kitų miestų. Buvo pasiūlyta šventę surengti pajūryje. Vyko diskusija.

NUTARTA:

1. Neįgaliųjų šventę organizuoti gruodžio mėn. kaip ir buvo planuota.
2. 2017 m. Neįgaliųjų šventę perkelti į vasaros laiką.

Posėdžio pirmininkas Kazys Bagdonas

Posėdžio sekretorė Jurgita Šekštėnienė